Diari Oficial de la Generalitat Valenciana


Sumari del DOGV 3490, del 07-05-1999 (1999/4063)

CONVOCATÒRIA 5/1999, de 23 d’abril de 1999, de la Direcció General de la Funció Pública, per la qual s’anuncia per a la provisió pel sistema de lliure designació un lloc de treball de naturalesa funcionarial, grup C/D, sector administració general, cap de Secretaria del Director o Directora General en la Conselleria de Cultura, Educació i Ciència.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc//1999/04/23/5/dof/vci/html**

### Dades del document

Número de DOGV
:   3490

Data del DOGV
:   07-05-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/4063


Data del document
:   23-04-1999

Organisme emissor
:   Conselleria d'Economia, Hisenda i Administració Pública

Tipus de document
:   Convocatòria

Descriptors 

:   * professió administrativa
    * concurs administratiu

CONVOCATÒRIA 5/1999, de 23 d'abril de 1999, de la Direcció General de la Funció Pública, per la qual s'anuncia per a la provisió pel sistema de lliure designació un lloc de treball de naturalesa funcionarial, grup C/D, sector administració general, cap de Secretaria del Director o Directora General en la Conselleria de Cultura, Educació i Ciència. [1999/Q4063]
  
Vist que hi ha un lloc de treball vacant del grup C/D, sector administració general, la provisió del qual s'ha d'efectuar pel sistema de lliure designació, d'acord amb el que disposa el text de la Llei de la Funció Pública Valenciana y el Decret 33/1999, de 9 de març, pel qual s'aprova el Reglament de Selecció, Provisió de Llocs de Treball i Carrera Administrativa del Personal comprés en l'àmbit d'aplicació de la Llei de la Funció Pública Valenciana, fent ús de les competències que legalment tinc conferides, resolc:
  
Convocar per a la provisió el lloc de treball que es detalla en la base tercera d'aquesta resolució, d'acord amb les bases següents:
  
Primera. Participants
  
Podran participar en aquesta convocatòria els funcionaris de carrera del grup C i D al servei de l'administració del Consell de la Generalitat Valenciana o al servei de les corporacions locals de la Comunitat Valenciana, seleccionats pel sistema establit per l'article 10.1 del text de la Llei de la Funció Pública Valenciana, que complisquen els requisits i les condicions del lloc de treball d'acord amb la seua respectiva classificació.
  
Segona. Presentació de sol·licituds
  
Les sol·licituds adaptades al model que es publica en l'annex I, hauran de presentar-se en el termini de 20 dies hàbils, comptats des de l'endemà de la publicació d'aquesta convocatòria en el Diari Oficial de la Generalitat Valenciana. Cosa que es podrà fer en el Registre General de la Conselleria d'Economia, Hisenda i Administració Pública, carrer del Palau, 14, 46638 València, en els serveis centrals i territorials de les distintes conselleries o en les oficines públiques a què fa referència l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
A la sol·licitud s'adjuntarà fotocòpia del document nacional d'identitat del sol·licitant, currículum vitae i documentació justificativa dels mèrits al·legats. Si aquesta documentació ja consta en el Registre de Personal de la Generalitat Valenciana, sols serà necessari esmentar-la en la sol·licitud, sense aportar els documents corresponents.
  
Tercera. Lloc que es pot sol·licitar
  
Lloc de treball número 7.316: cap de la Secretaria del Director o Directora General.
  
Conselleria/organisme: Cultura, Educació i Ciència.
  
Centro de destinació: Direcció General d'Ordenació i Innovació Educativa i Política Lingüística.
  
Localitat del lloc: València.
  
Naturalesa: funcionarial.
  
Sector: general.
  
Requisits: grup C/D.
  
Complement de destinació: nivell 16.
  
Complement específic: E032.
  
Forma de provisió: lliure designació.
  
Funcions: les pròpies d'un secretari o secretària d'alt càrrec, amb rang de direcció general. La direcció i la coordinació de tot el personal adscrit a la Secretaria. L'adaptació de la jornada de treball a la de l'alt càrrec al qual el lloc estiga adscrit.
  
Quarta. Comissió avaluadora
  
La comissió avaluadora de la present convocatòria, estarà integrada per:
  
Titulars:
  
President:
  
- Josep Vicent Felip i Monlleó, director general d'Ordenació i Innovació Educativa i Política Lingüística, de la Conselleria de Cultura, Educació i Ciència.
  
Vocal:
  
- Alfred Ayza i Roca, cap d'Àrea de Política Lingüística, de la Conselleria de Cultura, Educació i Ciència.
  
Vocal secretari:
  
- Lluís Quiralte i Asunción, representant de la Direcció General de la Funció Pública.
  
Suplents:
  
President:
  
- Enrique Miquel Benedicto, cap d'Àrea d'Ordenació, Innovació i Formació Professional, de la Conselleria de Cultura, Educació i Ciència.
  
Vocal:
  
- Agustí Pérez Folgués, cap del Servei d'Ensenyament en Valencià, de la Conselleria de Cultura, Educació i Ciència.
  
Vocal secretària:
  
- Pilar Cardona Prósper, representant de la Direcció General de la Funció Pública.
  
El funcionament de la comissió avaluadora s'adaptarà al que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú per als òrgans col·legiats.
  
Cinquena. Adjudicació de destinacions
  
La comissió avaluadora immediatament abans de redactar la proposta de resolució, l'exposarà als interessats al tauler d'anuncis dels serveis centrals de València i els territorials de Castelló, Alacant i València, de la Conselleria d'Economia, Hisenda i Administració Pública.
  
Els interessats podran, en un termini de 10 dies hàbils, al·legar i justificar el que estimen pertinent davant la comissió avaluadora de la convocatòria. Una vegada redactada per la comissió la proposta de resolució, amb les al·legacions i justificacions presentades, tant les estimades com les desestimades, serà elevada a la conselleria corresponent, la qual a la vista d'aquesta dictarà la resolució que pertoque i la trametrà a la Direcció General de la Funció Pública per a la publicació.
  
Sisena. Resolució de la convocatòria
  
Aquesta convocatòria es resoldrà en un termini no superior a un mes, comptat des de l'endemà de la data d'acabament del termini de presentació d'instàncies.
  
En la resolució d'aquesta convocatòria s'indicarà expressament la data d'inici dels terminis de cessament i presa de possessió.
  
Setena. Recursos
  
Contra la present resolució, que no esgota la via administrativa, es podrà interposar recurs d'alçada davant el conseller d'Economia, Hisenda i Administració Pública en el termini d'un mes, comptat des de l'endemà de la notificació. El recurs contenciós administratiu es podrà interposar en el termini de dos mesos comptats des de l'endemà de la notificació de resolució del recurs d'alçada, o transcorreguts tres mesos des de la interposició, si no hi recaiguera resolució expressa, davant el Jutjat Contenciós Administratiu corresponent, d'acord amb el que disposen els articles 109, 110 i 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com els articles 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. No obstant això, es podrà exercitar qualsevol altre recurs que estime pertinent per a la defensa dels seus interessos.
  
València, 23 d'abril de 1999.- El director general de la Funció Pública: Fernando Cano Pérez.
  
ANNEX I
  
Model d'instància
  
Núm. convocatòria: ... Núm. lloc: ...
  
Conselleria: ...
  
Cognoms: ...
  
Nom: ... DNI/NRP: ...
  
Domicili oficial: ...
  
Telèfon oficial: ... Fax més pròxim: ...
  
Domicili particular: ...
  
Relació professional amb la Generalitat Valenciana: ...
  
Núm. lloc actual: ... Conselleria: ...
  
Relació professional amb altres administracions públiques: ...
  
Destinació actual: ...
  
Cos/escala a què pertany: ...
  
Llista de documents que presenta: (assenyaleu amb una x)
  
 1. Fotocòpia del document nacional d'identitat.
  
 2. Currículum.
  
 3. Certificacions relatives a:
  
 3.1. Antiguitat.
  
 3.2. Titulacions.
  
 3.3. Grau personal.
  
 3.4. Treball realitzat
  
 3.5. Cursos de formació i perfeccionament.
  
 3.6. Coneixements de valencià.
  
 3.7. Coneixements d'idiomes comunitaris.
  
 4. Altres certificats.
  
València, ... d ... de 199 ...
  
Firma


Còpia Permalink ELI